དོན་གྲུབ་ཀྱིས་གཅིག་ནས་གྲོང་གསེབ་ཀྱི་ཐོན་ལས་དར་རྒྱས་ལ་དམ་འཛིན་ཏན་ཏིག་བྱས་ཤིང་།ཧོར་པའི་ལུག་དུས་ཐུང་རྒྱགས་གསོ་དང་།མི་ཐབས་ལ་བརྟེན་ནས་རྩྭ་འདེབས་པ།ཇོ་རིའིའདེབས་གསོ་ལས་སྣོནབཅས་ཀྱི་རྟེན་གཞི་བསྐྲུན་རྒྱུར་སྐུལ་འདེད་ཧུར་ཐག་བཏང་ནས་གཉའ་ནང་གི་ཐུན་མོང་མ་ཡིན་པའི་སྤུས་ལེགས་ཞིང་ལས་ཐོན་རྫས་ལྗོངས་ཡོངས་དང་རྒྱལ་ཡོངས་ཕྱོགས་སུ་དངོས་འབྲེལ་ཁྱབ་གདལ་བཏང་བ་དང་།གཉིས་ནས་གྲོང་གསེབ་ཀྱི་ཤེས་ལྡན་མི་སྣ་དར་རྒྱས་ལ་དམ་འཛིན་ཏན་ཏིག་བྱས་ཤིང་།གྲོང་གསེབ་ཀྱི་ཤེས་ལྡན་མི་སྣ་ཕ་ཡུལ་དུ་ལོག་པའི་འདུ་འགོད་ལག་བསྟར་གཏིང་ཟབ་བྱས་ནས་གྲོང་གསེབ་ཀྱི་རྨང་གཞིའི་སློབ་གསོར་ཤུགས་སྣོན་བརྒྱབ་སྟེ་རི་འཛེག་མྱུལ་དཔྱད་གསོ་སྦྱོང་དང་རང་བྱུང་འཐུང་ཆུ་སོགས་ཐོན་ལས་ལ་བརྟེན་ནས་མང་ཚོགས་ཕྱུག་འགྱུར་ལ་སྣེ་ཁྲིད་བྱས་པ།གསུམ་ནས་གྲོང་གསེབ་ཀྱི་རིག་གནས་དར་རྒྱས་ལ་དམ་འཛིན་ཏན་ཏིག་བྱས་ཤིང་།གྲོང་གསེབ་ཀྱི་བསམ་པའི་དཔལ་ཡོན་འཛུགས་སྐྱོང་མཐོར་གཏོང་འདུ་འགོད་ལག་བསྟར་གཏིང་ཟབ་བྱས་ཏེ་གྲོང་ཚོ་རིམ་པའི་བྱེད་སྒོ་སྤེལ་ཡུལ་ཚད་ལྡན་ཅན་འཛུགས་སྐྲུན་མགྱོགས་སུ་བཏང་ནས་སྤྱི་ཚོགས་ཤེས་དཔལ་གྱི་ཆུ་ཚད་རྒྱུན་ཆད་མེད་པར་མཐོ་རུ་བཏང་བ།བཞི་ནས་གྲོང་གསེབ་ཀྱི་སྣོད་བཅུད་དར་རྒྱས་ལ་དམ་འཛིན་ཏན་ཏིག་བྱས་ཤིང་།གྲོང་གསེབ་ཀྱི་སྡོད་མལ་ཁོར་ཡུག་བཅོས་སྒྲིག་གི་ལོ་གསུམ་གྱི་བྱ་སྤྱོད་ཇུས་གཞི་ལག་བསྟར་ནན་ཏན་བྱས་ཏེ་མཛེས་སྡུག་ལྡན་ལ་སྡོད་མལ་ལ་འཚམ་པའི་གྲོང་གསེབ་མགྱོགས་པོ་བསྐྲུན་པ།ལྔ་ནས་གྲོང་གསེབ་རྩ་འཛུགས་དར་རྒྱས་ལ་དམ་འཛིན་ཏན་ཏིག་བྱས་ཤིང་།ཆབ་སྲིད་ཀྱི་སྒྲིག་ལམ་སློབ་གསོ་དང་གཞི་རིམ་ཏང་རྩ་འཛུགས་འཛུགས་སྐྱོང་ལ་ཤུགས་སྣོན་བརྒྱབ་སྟེ་ཏང་ཡོན་དཔུང་ཁག་གི་བྱང་ཚད་མཐོ་རུ་ཤུགས་ཆེན་བཏང་ནས་དབུལ་སྒྲོལ་འགག་སྒྲོལ་གྱི་དམག་འཐབ་ཡག་པོ་རྒྱག་ཆེད་རྩ་འཛུགས་ཀྱི་འགན་ལེན་མཁོ་འདོན་བྱས་པ་བཅས་རེད་ཅེས་ངོ་སྤྲོད་བྱས་པ་རེད།